Document ID: 31999R1602

31999R1602
L 189/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1602/1999 НА СЪВЕТА
от 19 юли 1999 година
за изменение на Регламент (ЕО) № 2597/97 относно определяне на допълнителни правила за общата организация на пазара на мляко и млечни продукти по отношение на млякото за пиене
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 37 от него,
като взе предвид предложението на Комисията (1),
като взе предвид становището на Европейския парламент (2),
като има предвид, че член 4, буква г) от Регламент (ЕО) № 2597/97 (3) определя, че млякото за пиене трябва да има съдържание на сухо вещество, без мазнини, равно или по-голямо от 8,50 % (m/m) за мляко, което съдържа 3,5 % (m/m) мазнини или еквивалентно съдържание в случай на мляко, което има различно съдържание на мазнини; като има предвид, че е установено, че в някои държави-членки суровото мляко не достига съдържанието, определено за част или за цялата година; тази ситуация би могла да застраши доставките на мляко за пиене в някои региони на Общността; с оглед на ограниченията, установени в член 3, параграф 2 от посочения регламент относно модификацията на сухото вещество, без мазнини, на мляко и другите допълнителни изисквания, установени в член 4 от посочения регламент, член 4, буква г) следва да бъде заличен от 1 януари 1999 г.,
ПРИЕ НАСТОЯЩИЯ РЕГЛАМЕНТ:
Член 1
С настоящото се заличава член 4, буква г) от Регламент (ЕО) № 2597/97.
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 януари 1999 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 юли 1999 година.

Labels: 0
17
6